
LIETUVOS RESPUBLIKOS ENERGETIKOS MINISTRAS

ĮSAKYMAS
DĖL ENERGETIKOS MINISTRO 2023 M. GRUODŽIO 22 D. ĮSAKYMO NR. 1-390 „DĖL ENERGETIKOS MINISTERIJOS ENERGETIKOS PLĖTROS PROGRAMOS PAŽANGOS PRIEMONĖS NR. 03-001-06-03-02 „DIDINTI ATSINAUJINANČIŲ ENERGIJOS IŠTEKLIŲ DALĮ, UŽTIKRINANT ATSINAUJINANČIŲ IŠTEKLIŲ INTEGRACIJĄ Į ELEKTROS TINKLUS“ VEIKLOS NR. 11 „PRIVAČIŲ IR VIEŠŲJŲ JURIDINIŲ ASMENŲ INVESTICIJOS Į ELEKTROS ENERGIJOS IŠ AEI GAMYBOS ĮRENGINIUS“ VALSTYBĖS PAGALBOS TEIKIMO SCHEMOS PATVIRTINIMO“ PAKEITIMO

2025 m. balandžio 11 d. Nr. 1-82
Vilnius 


P a k e i č i u  Energetikos ministerijos Energetikos plėtros programos pažangos priemonės Nr. 03-001-06-03-02 „Didinti atsinaujinančių energijos išteklių dalį, užtikrinant atsinaujinančių išteklių integraciją į elektros tinklus“ veiklos Nr. 11 „Privačių ir viešųjų juridinių asmenų investicijos į elektros energijos iš AEI gamybos įrenginius“ valstybės pagalbos teikimo schemą, patvirtintą Lietuvos Respublikos energetikos ministro 2023 m. gruodžio 22 d. įsakymu Nr. 1-390 „Dėl Energetikos ministerijos Energetikos plėtros programos pažangos priemonės Nr. 03-001-06-03-02 „Didinti atsinaujinančių energijos išteklių dalį, užtikrinant atsinaujinančių išteklių integraciją į elektros tinklus“ veiklos Nr. 11 „Privačių ir viešųjų juridinių asmenų investicijos į elektros energijos iš AEI gamybos įrenginius“ valstybės pagalbos teikimo schemos patvirtinimo“:
.	Papildau 1.5 papunkčiu:
„. Valstybės pagalba taip pat gali būti teikiama pagal 2023 m. gruodžio 13 d. Komisijos reglamentą (ES) Nr. 2023/2831 dėl Sutarties dėl Europos Sąjungos veikimo 107 ir 108 straipsnių taikymo de minimis pagalbai (toliau – De minimis reglamentas).“
.	Pakeičiu 2 punktą ir jį išdėstau taip:
„2.		Finansinei priemonei „Privačių ir viešųjų juridinių asmenų investicijos į elektros energijos iš AEI gamybos įrenginius“ (toliau – Priemonė) skiriama finansavimo suma ir metinis valstybės pagalbos biudžetas	2.1. Iki 549 130 737 (penki šimtai keturiasdešimt devyni milijonai šimtas trisdešimt tūkstančių septyni šimtai trisdešimt septyni) eurų REPowerEU lėšų ir iki 22 562 000 (dvidešimt du milijonai penki šimtai šešiasdešimt du tūkstančiai) eurų Lietuvos Respublikos valstybės biudžeto lėšų.	2.2. Pagal Priemonės schemą (toliau – Schema) apskaičiuotas vidutinis metinis galimas suteikti valstybės pagalbos dydis neturi viršyti Reglamento (ES) Nr. 651/2014 1 straipsnio 2 dalies a punkte nustatytų ribų.	2.3.  Bendra paskolų suma paskolų gavėjams, nurodytiems Schemos 7.1.2 papunktyje negali viršyti 100 000 000 (šimtas milijonų) eurų.	2.4.  Bendra paskolų suma skirta kaupimo įrenginiams, jungiamiems prie esamos saulės ir (ar) vėjo elektrinės tame pačiame elektros tinklų taške negali viršyti 100 000 000 (šimtas milijonų) eurų.“


.	Pakeičiu 5 punktą ir jį išdėstau taip:
„5.	Sąvokos	Schemoje vartojamos sąvokos suprantamos taip, kaip jos apibrėžtos Reglamento (ES) Nr. 651/2014 2 straipsnyje, De minimis reglamento 2 straipsnyje, Lietuvos Respublikos nacionalinio plėtros banko įstatyme, Lietuvos Respublikos smulkiojo ir vidutinio verslo plėtros įstatyme (toliau – SVV įstatymas), Lietuvos Respublikos įmonių ir įmonių grupių  atskaitomybės įstatyme,  Lietuvos Respublikos elektros energetikos įstatyme, Lietuvos Respublikos atsinaujinančių išteklių energetikos įstatyme, Lietuvos Respublikos statybos įstatyme, Lietuvos Respublikos žemės įstatyme, Lietuvos Respublikos valstybės ir savivaldybių įmonių įstatyme, Lietuvos Respublikos viešųjų įstaigų įstatyme ir kita.“


.	Pakeičiu 6 punktą ir jį išdėstau taip:
„6.	Remiama veikla	6.1. Saulės ir (ar) vėjo ir (ar) hibridinių elektrinių įrengimas, statyba arba įsigijimas.	6.2. Elektros energijos kaupimo įrenginio (toliau – kaupimo įrenginys) įsigijimas ir įrengimas, kai kaupimo įrenginys prijungiamas prie esamos saulės ir (ar) vėjo elektrinės ir jungiamas tame pačiame elektros tinklų taške.“


.	Pakeičiu 7.1.2 papunktį ir jį išdėstau taip:
„. elektros energijos gamintojams, numatantiems elektros energiją gaminti ir (ar) kaupti elektros energijos iš atsinaujinančių išteklių gamybos įrenginiuose, kurių leistina generuoti galia lygi nuliui ir  pagamintą elektros energiją vartoti savo reikmėms ir ūkio poreikiams tenkinti.“
.	Papildau 7.1.5 papunkčiu:
„. juridiniams asmenims, įrengiantiems kaupimo įrenginius prie saulės, vėjo ar hibridinių elektrinių tame pačiame prijungimo prie elektros tinklų taške.“
.	Pakeičiu 7.4.9 papunktį ir jį išdėstau taip:
„. Paskolos gavėjui gali būti suteikta atitinkamo dydžio valstybės pagalba, vadovaujantis Reglamento (ES) Nr. 651/2014 4 straipsnio 1 dalies s) punkto ir 41 straipsnio nuostatomis (taikoma valstybės pagalbą teikiant pagal Reglamentą (ES) Nr. 651/2014);“
.	Pakeičiu 7.4.10 papunktį ir jį išdėstau taip:
„. Paskolos gavėjo veikla nėra vykdoma Reglamento (ES) Nr. 651/2014 1 straipsnio 3 dalies a ir c punktuose nurodytais atvejais (valstybės pagalbą teikiant pagal Reglamentą (ES) Nr. 651/2014) ir (arba) De minimis reglamento 1 straipsnio 1 dalies a ir c punktuose nurodytais atvejais (valstybės pagalbą teikiant pagal De minimis reglamentą);“ 
.	Pakeičiu 8 punktą ir jį išdėstau taip:
„8.	Tinkamos finansuoti Projekto išlaidos	8.1. Pagal Priemonę paskolos lėšomis gali būti finansuojamos šios Projekto išlaidos: 	8.1.1. pasirengimo elektrinės ir (ar) kaupimo įrenginio statybai ir prijungimo dokumentacijos parengimas (techninio ir darbo projektų parengimas, statybą leidžiančio dokumento išdavimas ir kita);	8.1.2. privažiavimo kelių iki sklypo, kuriame statoma saulės ir/ar vėjo elektrinė, statybos išlaidos, kai jos sudaro ne daugiau nei 10 proc. visų tinkamų finansuoti išlaidų vertės;	8.1.3. žemės sklypo sutvarkymas, infrastruktūros ir inžinerinių tinklų bei sistemų sklype įrengimas ir (ar) sutvarkymas ir apsaugos įrengimo darbai (įskaitant sklypo aptvėrimo, apšvietimo išlaidas) (jei saulės ir (ar) vėjo elektrinė statoma ant žemės);	8.1.4. saulės ir (ar) vėjo elektrinės ir reikalinga įsigyti susijusi elektrotechninė įranga, konstrukcijos, kabeliai bei susiję montavimo (derinimo) darbai ir kiti susiję saulės ir (ar) vėjo elektrinės statybos darbai pagal sudarytas turto įsigijimo, prekių tiekimo ir (ar) paslaugų atlikimo, rangos sutartis; 	8.1.5. elektros jungties (oro linijos/kabelio) tiesimo  darbai iki saulės ir (ar) vėjo elektrinės prijungimo vietos; 	8.1.6. elektrinės prijungimo prie elektros energijos skirstomojo ir (arba) perdavimo tinklo mokestis pagal prisijungimo sąlygas;	8.1.7. pastatytos, bet iki perleidimo pareiškėjo nuosavybėn neeksploatuotos elektrinės įsigijimo investicinės išlaidos;	8.1.8. pastatytos ir neeksploatuotos elektrinės dalies įsigijimo investicinės išlaidos;	8.1.9. kaupimo įrenginio įsigijimo išlaidos; 	8.1.10. kaupimo įrenginio montavimo darbų išlaidos; 	8.1.11. kaupimo įrenginiui įrengti reikalingų būtinųjų priedų įsigijimo ir įrengimo išlaidos (kroviklis, hibridinis inverteris ir kita);	8.1.12. elektros įvado, kuris nuosavybės teise priklauso pareiškėjui, įrengimas, įskaitant ir elektros energijos apskaitos prietaisus;	8.1.13. kaupimo įrenginio prijungimo prie elektros energetikos sistemos išlaidos;	8.1.14. kaupimo įrenginio projektavimo išlaidos.	8.2. Valstybės pagalba teikiama kaupimo įrenginiams, jei tenkinamos Reglamento (ES) Nr. 651/2014 41 straipsnio 1 a dalies sąlygos, t. y. abu elementai yra vienos investicijos komponentai arba kai kaupimo įrenginys prijungiamas prie esamo atsinaujinančiosios saulės ir (ar) vėjo energijos gamybos įrenginio. Paskolos gavėjas įsipareigoja, kad energijos kaupimo įrenginyje kaupiama elektros energija iš tiesiogiai prijungtos saulės ir (ar) vėjo elektrinės sudarys ne mažiau kaip 75 proc. visos kaupiamos elektros energijos. Šis reikalavimas netaikomas, kai valstybės pagalba teikiama pagal De minimis reglamentą.“


.	Pakeičiu 9.1.7 papunktį ir jį išdėstau taip:
„. Schemos 7.1.1, 7.1.2 ir 7.1.4 papunkčiuose nurodytų paskolos gavėjų Projektų, kuriais siekiama įsigyti saulės ar vėjo, ar hibridinę elektrinę ar jos dalį ir (ar) kaupimo įrenginį, išlaidos, kai saulės ar vėjo, ar hibridinės elektrinės yra pastatytos ar įrengtos juridinio asmens, apibrėžto Schemos 7.1.3 papunktyje, ir buvo finansuotos iš Priemonei skirtų lėšų arba pagal Lietuvos Respublikos ekonomikos ir inovacijų ministerijos priemonę „Tiesioginės paskolos, skirtos atsinaujinančių išteklių energetikos projektams finansuoti“, kuri buvo patvirtinta Lietuvos Respublikos ekonomikos ir inovacijų ministro 2023 m. liepos 13 d. įsakymu Nr. 4-387 „Dėl Skatinamosios finansinės priemonės „Tiesioginės paskolos, skirtos atsinaujinančių išteklių energetikos projektams finansuoti“ schemos patvirtinimo“;“
.	Pakeičiu 11 punktą ir jį išdėstau taip:
„11. 	Paskolų teikimo sąlygos		11.1. Paskolos suteikiamos paskolos gavėjo Projektui finansuoti, sudarant paskolos sutartį tarp paskolos davėjo ir paskolos gavėjo (toliau – Paskolos sutartis): 	11.1.1. Viešajam juridiniam asmeniui, kuriame daugiau kaip 50 procentų akcijų, pajų ar kitokių dalyvavimą kapitale žyminčių kapitalo dalių arba daugiau kaip 50 procentų įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė, gali būti suteiktas iki 100 proc. finansavimas nuo tinkamų finansuoti išlaidų sumos.	11.1.2. Privatiems juridiniams asmenims ir viešiesiems juridiniams asmenims, išskyrus nurodytus 11.1.1 papunktyje, gali būti suteiktas iki 80 proc. finansavimas nuo tinkamų finansuoti išlaidų sumos be PVM.	11.2. Paskolos laikotarpis ne ilgiau nei 25 metai imtinai, kai paskolos gavėjas siekia statyti ir (ar) įsirengti, ir (ar) įsigyti saulės ir (ar) vėjo, ir (ar) hibridinę elektrinę ir (ar) kaupimo įrenginį.	11.3. Paskolos gavėjas gali paskolą ar jos dalį grąžinti anksčiau nei Paskolos sutartyje nurodytas paskolos laikotarpis be jokių papildomų mokesčių;	11.4. Metinė palūkanų norma nustatoma:	11.4.1. kintamoji metinė palūkanų norma, kurią sudaro 1 proc. palūkanų marža ir 6 mėn. EURIBOR (esant neigiamai 6 mėn. EURIBOR reikšmei, laikoma, kad 6 mėn. EURIBOR reikšmė lygi 0 proc.). Visais atvejais, išskyrus  Schemos 11.4.2 papunktyje nurodytą išimtį, metinė palūkanų norma negali viršyti 3 proc.;  	11.4.2. finansuojant kaupimo įrenginių išlaidas, nurodytas Schemos 8.1.9-8.1.14 p., kai nėra tenkinami Reglamento (ES) Nr. 651/2014 41 straipsnio 1a dalies reikalavimai ar teikiama de minimis pagalba – rinkos sąlygas atitinkanti kintamoji metinė palūkanų norma, kurią sudaro:	11.4.2.1. palūkanų marža, kuri priklauso nuo Paskolos gavėjo kredito rizikos reitingo, Paskolos užtikrinimo priemonių dydžio ir likvidumo, Paskolos grąžinimo termino bei Paskolos grąžinimo grafiko, ir	11.4.2.2. kintama palūkanų normos dalis – 6 mėnesių EURIBOR (esant neigiamai 6 mėn. EURIBOR reikšmei, laikoma, kad 6 mėn. EURIBOR reikšmė lygi 0 proc.);	11.4.3. Paskolai taikoma kintamoji metinė palūkanų norma Paskolos suteikimo metu negali būti mažesnė kaip orientacinė palūkanų norma, apskaičiuota vadovaujantis 2008 m. sausio 19 d. Europos Komisijos komunikatu dėl orientacinių ir diskonto normų nustatymo metodo pakeitimo (2008/C 14/02);	11.4.4. Finansuojant kaupimo įrenginių išlaidas, nurodytas Schemos 8.1.9-8.1.14 p., kai nėra tenkinami Reglamento (ES) Nr. 651/2014 41 straipsnio 1a dalies reikalavimai, pareiškėjas gali pasirinkti Projektą finansuoti taikant De minimis reglamentą, o netenkinant ir De minimis reglamento reikalavimų, finansuojama rinkos sąlygomis.	11.5. Paskolos panaudojimo laikotarpis:	11.5.1. iki 36 mėnesių imtinai, pradedant skaičiuoti nuo Paskolos sutarties sudarymo, kai paskolos gavėjas siekia statyti ir (ar) įsirengti ir (ar) įsigyti saulės elektrinę ir (ar) kaupimo įrenginį;	11.5.2. iki 48 mėnesių imtinai, pradedant skaičiuoti nuo Paskolos sutarties sudarymo, kai paskolos gavėjas siekia statyti ir (ar) įsirengti ir (ar) įsigyti vėjo elektrinę ar hibridinę elektrinę ir (ar) kaupimo įrenginį;	11.6. Paskolos panaudojimo laikotarpis gali būti pratęstas paskolos gavėjo prašymu paskolos gavėjo ir paskolos davėjo rašytiniu  susitarimu; 	11.7. Paskolos gavėjas paskolą turi pradėti grąžinti pagal paskolos gavėjui pateikiamą grafiką, kuris yra sudedamoji Paskolos sutarties dalis;	11.8. Už paskolos panaudojimą pagal Paskolos sutartyje nurodytą paskirtį atsakingas paskolos gavėjas;	11.9. Jei nustatoma, kad paskolos gavėjas pateikė neteisingą informaciją ir (ar) dokumentus ir (ar) nuslėpė informaciją, turinčią reikšmės paskolos suteikimui, paskolos gavėjas privalo grąžinti visą neteisėtai gautą pagalbą su Paskolos sutartyje nustatytomis palūkanomis ir su palūkanomis, kurios skaičiuojamos nuo valstybės pagalbos suteikimo dienos iki jos išieškojimo dienos, kaip nustatyta Reglamente (ES) 2015/1589;	11.10. Išsami Priemonės įgyvendinimo tvarka ir procedūros  nustatomos Priemonės aprašyme, tvirtinamame ILTE generalinio direktoriaus įsakymu;	11.11. Kaupimo įrenginiai, kurie jungiami tame pačiame taške prie elektros energijos perdavimo ar skirstymo tinklų prijungtos saulės ir (ar) vėjo elektrinės, kai nėra tenkinami Reglamento (ES) Nr. 651/2014 41 straipsnio 1a dalies reikalavimai, finansuojami taikant De minimis reglamento reikalavimus arba rinkos sąlygomis;	11.12. Paaiškėjus, kad paskolos gavėjui buvo suteikta neteisėta ir (arba) nesuderinama valstybės pagalba, paskolos gavėjas privalo grąžinti jam išmokėtą pagalbos sumą, t. y. visą suteiktą ir negrąžintą paskolą su Paskolos sutartyje nustatytomis palūkanomis (paskolos grąžinimo dienai) ir su palūkanomis, kaip nustatyta Reglamente (ES) 2015/1589. Jei neteisėta ir (arba) nesuderinama valstybės pagalba buvo suteikta iš Lietuvos Respublikos valstybės biudžeto lėšų, paskolos gavėjas privalo jam išmokėtą pagalbos sumą su visomis palūkanomis sugrąžinti savanoriškai arba ši suma išieškoma ne ginčo tvarka, vadovaujantis Konkurencijos įstatymo 551 straipsnio nuostatomis. Jei neteisėta arba nesuderinama pagalba buvo suteikta iš REPowerEU lėšų, paskolos gavėjas privalo grąžinti visą jam išmokėtą neteisėtos pagalbos arba nesuderinamos pagalbos sumą su visomis palūkanomis, vadovaudamasis Finansinių priemonių įgyvendinimo taisyklių, patvirtintų Lietuvos Respublikos finansų ministro 2022 m. birželio 22 d. įsakymu Nr. 1K-237 „Dėl 2021–2027 metų Europos Sąjungos fondų investicijų programos ir Ekonomikos gaivinimo ir atsparumo didinimo plano „Naujos kartos Lietuva“ įgyvendinimo“, nustatyta tvarka.“


.	Papildau 13.2 papunkčiu:
„. Bendra de minimis pagalbos suma, suteikta vienam paskolos gavėjui (t. y. vienai įmonei, kaip ji apibrėžta De minimis reglamento 2 straipsnio 2 dalyje), per bet kurį trejų metų laikotarpį negali būti didesnė kaip 300 000 (trys šimtai tūkstančių) eurų. Visi to paties paskolos gavėjo, kuriam pagalba teikiama vadovaujantis De minimis Reglamentu, kontroliuojami subjektai, atitinkantys bent vienos rūšies tarpusavio santykius, nustatytus De minimis reglamento 2 straipsnio 2 dalyje, laikomi viena įmone.“
.	Pakeičiu 14 punktą ir jį išdėstau taip:
„14. 	Valstybės pagalbos apskaičiavimas (taikoma skaičiuojant pagal Reglamentą (ES) Nr. 651/2014 ir De minimis reglamentą)	14.1. Valstybės pagalbos, suteikiamos paskolos davėjui, dydį kaip bendrąjį subsidijos ekvivalentą (toliau – BSE) skaičiuoja ILTE, atsižvelgdama į Europos Komisijos komunikatą dėl orientacinių ir  diskonto normų nustatymo metodo pakeitimo (2008/C 14/02)9;	14.2. Paskolos gavėjui apskaičiuotas valstybės pagalbos dydis (BSE), priklauso nuo paskolos gavėjui nustatytos paskolos palūkanų normos ir orientacinės rinkos palūkanų normos skirtumo bei atitinkamos taikomos rizikos premijos (maržos), kuri priklauso nuo paskolos gavėjo reitingo ir įkeičiamo turto dydžio;	14.3. Skaičiuojant BSE, yra įvertinama paskolos suma, paskolos laikotarpis ir metinė palūkanų norma;	14.4. Ateityje mokama pagalba diskontuojama iki suteikimo momentu esamos jos vertės. Diskonto norma nustatoma atsižvelgiant į Europos Komisijos komunikatą dėl orientacinių ir diskonto normų nustatymo metodo pakeitimo (2008/C 14/02)9;	14.5. Jeigu BSE viršija didžiausią galimą suteikti valstybės pagalbos arba de minimis pagalbos dydį, atitinkamai, suderinus su paskolos gavėjui, yra keičiamos paskolos suteikimo sąlygos (paskolos suma, paskolos laikotarpis, paskolos palūkanų normos dydis), arba paskola nesuteikiama.“


.	Pakeičiu 15 punktą ir jį išdėstau taip:
„15.		Valstybės pagalbos sumavimas	Pagal Schemą teikiama valstybės pagalba sumuojama, kaip tai nurodyta Reglamento (ES) Nr. 651/2014 8 straipsnyje ir De minimis reglamento 5 straipsnyje.“


.	Pakeičiu 16.1 papunktį ir jį išdėstau taip:
„. Paskolos davėjas turi užtikrinti, kad teikiamos paskolos atitiktų Reglamento (ES) Nr. 651/2014 ir (arba) De minimis reglamento ir Schemos nuostatas.“



Energetikos ministras	Žygimantas Vaičiūnas

